SL Uradni list Evropske unije L 167/16

IZVEDBENA UREDBA KOMISIJE (EU) 2017/1156

z dne 27. junija 2017

o spremembi Uredbe (ES) št. 1385/2007 o določitvi podrobnih pravil za uporabo Uredbe Sveta (ES) št. 774/94 o odprtju in zagotavljanju upravljanja določenih tarifnih kvot Skupnosti za perutninsko meso

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti točke (a) člena 187 Uredbe,

ob upoštevanju naslednjega:

(1) Sporazum v obliki izmenjave pisem med Evropsko unijo in Federativno republiko Brazilijo v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 glede spremembe ugodnosti na seznamu ugodnosti Republike Hrvaške v okviru njenega pristopa k Evropski uniji (2) (v nadaljnjem besedilu: Sporazum) je bil podpisan 25. novembra 2016. Podpis Sporazuma v imenu Evropske unije je bil odobren s Sklepom Sveta (EU) 2016/1995 (3), njegova sklenitev pa s Sklepom Sveta (EU) 2017/730 (4).

(2) V skladu s pogoji Sporazuma mora Evropska unija dodeliti dodatnih 4 766 ton k sedanji dodelitvi za Brazilijo v okviru tarifne kvote EU „kosi kokoši in petelinov vrste Gallus domesticus, zamrznjeni“, tarifne številke 0207.14.10, 0207.14.50 in 0207.14.70, pri čemer se ohrani obstoječa tarifna stopnja v okviru kvote 0 %; poleg tega mora dodeliti dodatnih 610 ton k sedanji dodelitvi za Brazilijo v okviru tarifne kvote EU „kosi puranov, zamrznjeni“, tarifne številke 0207.27.10, 0207.27.20 in 0207.27.80, pri čemer se ohrani obstoječa tarifna stopnja v okviru kvote 0 %.

(3) Uredba Komisije (ES) št. 1385/2007 (5) določa odprtje in upravljanje določenih tarifnih kvot EU za uvoz perutninskega mesa, vključno iz Brazilije. Primerno je spremeniti navedeno uredbo, da bi se upoštevale dodatne količine, dodeljene v okviru Sporazuma.

(4) Za leto 2017 se dodatne količine perutninskega mesa izračunajo sorazmerno na podlagi dodatne letne količine v okviru Sporazuma in ob upoštevanju datuma začetka veljavnosti Sporazuma.

(5) Sporazum začne veljati 30. junija 2017. Glede na to, da se kvote za perutninsko meso, ki jih zadeva Sporazum, upravljajo vsako četrtletje in da bi obdobje za predložitev zahtevkov za četrtletje, ki se začne 1. julija 2017, ob začetku veljavnosti Sporazuma poteklo, bi bilo treba dati na voljo dodatne količine v okviru Sporazuma za leto 2017 za zahtevke v podobdobju, ki se začne 1. oktobra 2017.

(6) Od obdobja veljavnosti kvote, ki se začne 1. januarja 2018, bi morale biti na voljo celotne letne dodatne količine perutninskega mesa v okviru Sporazuma.

(7) Ukrepi iz te uredbe so v skladu z mnenjem Odbora za skupno ureditev kmetijskih trgov –

SPREJELA NASLEDNJO UREDBO:

Člen 1

Priloga I k Uredbi (ES) št. 1385/2007 se nadomesti z besedilom iz Priloge k tej uredbi.

Člen 2

Ta uredba začne veljati na dan objave v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 27. junija 2017 Za Komisijo Predsednik Jean-Claude JUNCKER

(1) UL L 347, 20.12.2013, str. 671.

(2) Sporazum v obliki izmenjave pisem med Evropsko unijo in Federativno republiko Brazilijo v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 glede spremembe ugodnosti na seznamu ugodnosti Republike Hrvaške v okviru njenega pristopa k Evropski uniji (UL L 108, 26.4.2017, str. 3).

(3) Sklep Sveta (EU) 2016/1995 z dne 11. novembra 2016 o podpisu, v imenu Evropske unije, Sporazuma v obliki izmenjave pisem med Evropsko unijo in Federativno republiko Brazilijo v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 glede spremembe ugodnosti na seznamu ugodnosti Republike Hrvaške v okviru njenega pristopa k Evropski uniji (UL L 308, 16.11.2016, str. 1).

(4) Sklep Sveta (EU) 2017/730 z dne 25. aprila 2017 o sklenitvi Sporazuma v obliki izmenjave pisem med Evropsko unijo in Federativno republiko Brazilijo v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 glede spremembe ugodnosti na seznamu ugodnosti Republike Hrvaške v okviru njenega pristopa k Evropski uniji (UL L 108, 26.4.2017, str. 1).

(5) Uredba Komisije (ES) št. 1385/2007 z dne 26. novembra 2007 o določitvi podrobnih pravil za uporabo Uredbe Sveta (ES) št. 774/94 o odprtju in zagotavljanju upravljanja določenih tarifnih kvot Skupnosti za perutninsko meso (UL L 309, 27.11.2007, str. 47).